जिला अस्पताल का भी होगा विस्तार
भास्कर संवाददाता | भीलवाड़ा
सांगानेरमें बनने वाले मेडिकल कॉलेज के साथ ही जिला अस्पताल का भी विस्तार किया जाएगा। अभी जिला अस्पताल में 425 बैड हैं जिन्हें बढ़ाकर 500 किया जाएगा। कई तरह की नई जांचें भी अस्पताल में शुरू की जाएंगी ताकि बार-बार मेडिकल कॉलेज तक नहीं जाना पड़े। सांगानेर में बनने वाले मेडिकल कॉलेज में छात्र पढ़ाई करेंगे। वहां रिसर्च सेंटर और गंभीर बीमारियों की जांचों के लिए अत्याधुनिक लैब बनाई जाएगी। जिला अस्पताल में भर्ती मरीजों की बड़ी बीमारी से संबंधित जांचें होंगी और रिसर्च सेंटर में बीमारी के संबंध के साथ-साथ नए रिसर्च भी होंगे। मेडिकल कॉलेज में कोई अस्पताल नहीं होगा।
awa_Deva bho_Deva hin_Deva